CELEX: 62019TA0591
Language: el
Date: 2021-09-22 00:00:00
Title: Υπόθεση T-591/19: Απόφαση του Γενικού Δικαστηρίου της 22ας Σεπτεμβρίου 2021 — Healios κατά EUIPO — Helios Kliniken (Healios) {Σήμα της Ευρωπαϊκής Ένωσης – Διαδικασία ανακοπής – Αίτηση καταχωρίσεως εικονιστικού σήματος της Ευρωπαϊκής Ένωσης Healios – Προγενέστερο λεκτικό σήμα της Ευρωπαϊκής Ένωσης HELIOS – Κίνδυνος συγχύσεως – Ομοιότητα των σημείων – Ομοιότητα των προϊόντων και των υπηρεσιών – Άρθρο 8, παράγραφος 1, στοιχείο β', του κανονισμού (ΕΚ) 207/2009 [νυν άρθρο 8, παράγραφος 1, στοιχείο β', του κανονισμού (ΕΕ) 2017/1001] – Ουσιαστική χρήση του προγενέστερου σήματος – Άρθρο 42, παράγραφος 2, του κανονισμού 207/2009 (νυν άρθρο 47, παράγραφος 2, του κανονισμού 2017/1001)}

15.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/36
            
         
      Απόφαση του Γενικού Δικαστηρίου της 22ας Σεπτεμβρίου 2021 — Healios κατά EUIPO — Helios Kliniken (Healios)
      (Υπόθεση T-591/19) (1)
      
      (Σήμα της Ευρωπαϊκής Ένωσης - Διαδικασία ανακοπής - Αίτηση καταχωρίσεως εικονιστικού σήματος της Ευρωπαϊκής Ένωσης Healios - Προγενέστερο λεκτικό σήμα της Ευρωπαϊκής Ένωσης HELIOS - Κίνδυνος συγχύσεως - Ομοιότητα των σημείων - Ομοιότητα των προϊόντων και των υπηρεσιών - Άρθρο 8, παράγραφος 1, στοιχείο β', του κανονισμού (ΕΚ) 207/2009 [νυν άρθρο 8, παράγραφος 1, στοιχείο β', του κανονισμού (ΕΕ) 2017/1001] - Ουσιαστική χρήση του προγενέστερου σήματος - Άρθρο 42, παράγραφος 2, του κανονισμού 207/2009 (νυν άρθρο 47, παράγραφος 2, του κανονισμού 2017/1001))
      (2021/C 462/42)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Healios KK (Τόκιο, Ιαπωνία) (εκπρόσωπος: P. Venohr, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: L. Rampini et V. Ruzek)
      
         Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Helios Kliniken GmbH (Βερολίνο, Γερμανία) (εκπρόσωπος: B. Michaelis, δικηγόρος)
      
         Αντικείμενο
      
      Προσφυγή κατά της αποφάσεως του πέμπτου τμήματος προσφυγών του EUIPO της 12ης Ιουνίου 2019 (υπόθεση R 341/2018-5), σχετικά με διαδικασία ανακοπής μεταξύ Helios Kliniken και Healios.
      
         Διατακτικό Το Γενικό Δικαστήριο αποφασίζει:
      
      
                  1)
               
               
                  Ακυρώνει την απόφαση του πέμπτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 12ης Ιουνίου 2019 (υπόθεση R 341/2018-5) όσον αφορά τα προϊόντα και τις υπηρεσίες που εμπίπτουν στις κλάσεις 1, 5 και 44 κατά την έννοια του Διακανονισμού της Νίκαιας για τη διεθνή ταξινόμηση των προϊόντων και των υπηρεσιών με σκοπό την καταχώριση των σημάτων, της 15ης Ιουνίου 1957, όπως έχει αναθεωρηθεί και τροποποιηθεί, για καθεμία από τις ανωτέρω κλάσεις, στην ακόλουθη περιγραφή:
                  
                              —
                           
                           
                              κλάση 1: «βλαστοκύτταρα για επιστημονικούς σκοπούς», «βλαστοκύτταρα για την έρευνα»,
                           
                        
                              —
                           
                           
                              κλάση 5: «Κτηνιατρικά προϊόντα», «βλαστοκύτταρα για ιατρική χρήση· μέσα ενεργοποίησης της κυτταρικής λειτουργίας για ιατρικούς σκοπούς· βλαστοκύτταρα για κτηνιατρική χρήση», «χειρουργικά εμφυτεύματα παραγόμενα από την καλλιέργεια βλαστοκυττάρων»·
                           
                        
                              —
                           
                           
                              κλάση 44: «Ιατρικές υπηρεσίες που αφορούν την εξαγωγή, τον χειρισμό και την επεξεργασία βλαστοκυττάρων· ιατρικές υπηρεσίες που αφορούν την αφαίρεση, την επεξεργασία και τη μεταποίηση ανθρώπινου αίματος, ομφαλοπλακουντιακού αίματος, ανθρώπινων κυττάρων, βλαστοκυττάρων και μυελού των οστών».
                           
                        
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Κάθε διάδικος φέρει τα δικαστικά έξοδά του.
               
            
         (1)  EE C 363 της 28.10.2019.